Sachin
కామెంట్రేటర్‌ అవతారం ఎత్తనున్న సచిన్‌…?
లండన్‌: ఛాంపియన్స్‌ ట్రోఫీలో భారత్‌ పాకిస్తాన్‌ మధ్య జరగనున్న మ్యాచ్‌లో క్రికెట్‌ దేవుడిగా అభిమానుల నీరాజనాలు అందుకున్న సచిన్‌ టెండూల్కర్‌ కామెంటేటర్‌ అవతారం ఎత్తనున్నాడు. ఆదివారం జరగనున్న ఈమ్యాచ్‌లో వ్యాఖ్యాతగా మారనున్నట్లు తెలుస్తోంది. ఇందుకోసం స్టార్‌ స్పోర్ట్స్‌ మాస్టర్‌ బ్లాస్టర్‌కు కళ్లు చెదిరే మొత్తాన్ని ముట్టజెప్పనుందట. ఇప్పటివరకు ఉన్న సమాచారం ప్రకారం సచిన్‌ కామెంట్రీ హిందీలోనే ఉండనుందని సమాచారం. ప్రపంచ వ్యాప్తంగా ప్రసారమయ్యే ఇంగ్లీష్‌ కామెంట్రీ కోసం సచిన్‌తో ఒప్పందం కుదుర్చుకోలేదని తెలుస్తోంది. కామెంట్రీ బాక్స్‌లో మాజీ కెప్టెన్లు సునీల్‌ గవాస్కర్‌, సౌరవ్‌ గంగూలీలతో పాటు వీరేంద్ర సెహ్వాగ్‌తో సచిన్‌ గొంతు కలపనున్నాడు. సబా కరీం కూడా కామెంట్రీ కోసం ఇంగ్లాండ్‌ వెళ్లగా…పాకిస్తాన్‌ నుంచి కూడా ఇద్దరు కామెంటేటర్లు వీరితో జత కలిసే అవకాశం ఉంది.